Tvedten mener flere burde kopiert Hedins dobbeltrolle
- Robert (Hedin) har fått mer trenererfaring enn han vanligvis ville gjort. Dersom han ikke hadde hatt jobben i Aalborg, ville oppkjøringskampene mot Egypt denne uken vært de første han har ledet på flere måneder, sier Tvedten til VG Nett. Tvedten og resten av landslagsgutta er i full sving med oppkjøringen inn mot EM som starter i midten av januar, og har de siste dagene spilt to treningskamper med Egypt. Tvedten storspilte da Norge slo egypterne 29-20 i går kveld, og noterte seg for ti mål - flere av dem rene kunstverk.Da landslagssjef Robert Hedin i høst bestemte seg for å overta treneransvaret i Aalborg, skapte det debatt. Mange mente 45-åringens nye jobb ville gå utover landslaget, og håndballekspert Øystein Havang uttrykte seg slik: - Grådigheten blir litt for stor. Det er ikke optimalt. Men selv føler Hedin han har fått mye igjen for å innta trenerbenken i Aalborg. - Jeg tror de fleste nå har innsett at den debatten var overflødig. Jeg føler dette kun er positivt for meg - dersom noen får noe negativt ut av dette, er det familien, smiler Hedin overfor VG Nett. Ved siden av Tvedten spiller også landslagsspillerne Kristian Kjelling og Ole Erevik i den danske klubben, og Hedin er godt fornøyd med å kunne følge dem tett. - Jeg har fått testet dem i flere ulike posisjoner, og det hjelper godt å ha daglig kontakt med spillerne, sier han.Tvedten mener Aalborg har nytt svært godt av å få Hedin inn i klubben. - Han har fått satt en del ting inn i system, ting det ikke har vært så mye styr på. Selv om vi ikke har spilt vår beste kamp under ham ennå, har han gjort endringer som gjør at vi står bedre rustet, og er på rett vei, sier landslagsspilleren. Det er åpenbart for meg at dette ikke er en fordel for hverken Norsk Håndball eller norske spillere. Den ballasten Hedin får som klubbtrener, mener Tvedten er viktig i forhold til landslaget. - Det forundrer meg at ikke flere gjør det samme, sier han. Også Ole Erevik er svært godt fornøyd med Hedins nye «kombi-jobb». - Jeg tror det å være trener på mer daglig basis er noe han har savnet. Nå kommer det ikke til å gå et halvår mellom hver gang han leder en kamp, og det tror jeg vi kommer til å dra nytte av, sier han til VG Nett. Erevik mener kritikken mot Hedin i høst har vært ubegrunnet. - Men kritikerne skal jo også få lov til å kritisere. Jeg tror dette gir ham mer enn det tar, sier han.
Håvard Tvedten (33) er forundret over at ikke flere landslagstrenere gjør som Robert Hedin (45), og jobber som klubbtrenere ved siden av.